Document ID: 32000R2866

A Bizottság 2866/2000/EK rendelete
(2000. december 27.)
a 1727/2000/EK és a 3066/95/EK tanácsi rendelet által érintett intézkedéseknek a sertéshúságazatra vonatkozó alkalmazása szabályainak megállapításáról, továbbá a 2698/93/EGK és a 1590/94/EK rendelet hatályon kívül helyezéséről szóló 1898/97/EK rendelet módosításáról, illetve a Közösség, valamint a Lengyel Köztársaság, a Magyar Köztársaság, a Cseh Köztársaság, Szlovákia, Bulgária és Románia között létrejött megállapodásokban foglaltak értelmében egyes sertéshústermékekre 2000 októberében beadott behozatali engedély iránti kérelmek elfogadása mértékének meghatározásáról szóló 2332/2000/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes mezőgazdasági termékekre vonatkozó engedmények közösségi vámkontingens formájában történő meghatározásáról, valamint a Bulgáriával kötött Európa-megállapodásban szabályozott egyes mezőgazdasági engedmények önálló és átmeneti intézkedésként történő kiigazításáról szóló, 2000. október 9-i 2290/2000/EK tanácsi rendeletre [1] és különösen annak 1. cikke (3) bekezdésére,
tekintettel az egyes mezőgazdasági termékekre vonatkozó engedmények közösségi vámkontingens formájában történő meghatározásáról, valamint a Cseh Köztársasággal kötött Európa-megállapodásban szabályozott egyes mezőgazdasági engedmények önálló és átmeneti intézkedésként történő kiigazításáról szóló, 2000. október 17-i 2433/2000/EK [2] tanácsi rendeletre és különösen annak 1. cikke (3) bekezdésére,
tekintettel az egyes mezőgazdasági termékekre vonatkozó engedmények közösségi vámkontingens formájában történő meghatározásáról, valamint a Szlovák Köztársasággal kötött Európa-megállapodásban szabályozott egyes mezőgazdasági engedmények önálló és átmeneti intézkedésként történő kiigazításáról szóló, 2000. október 17-i 2434/2000/EK tanácsi rendeletre [3] és különösen annak 1. cikke (3) bekezdésére,
tekintettel az egyes mezőgazdasági termékekre vonatkozó engedmények közösségi vámkontingens formájában történő meghatározásáról, valamint a Romániával kötött Európa-megállapodásban szabályozott egyes mezőgazdasági engedmények önálló és átmeneti intézkedésként történő kiigazításáról szóló, 2000. október 17-i 2435/2000/EK tanácsi rendeletre [4] és különösen annak 1. cikke (3) bekezdésére,
tekintettel egyes mezőgazdasági termékekre vonatkozó egyes engedmények közösségi vámkontingensek formájában történő meghatározásáról, valamint a Lengyel Köztársasággal kötött Európa-megállapodásban előírt egyes mezőgazdasági engedmények önálló és átmeneti intézkedésként történő kiigazításáról és a 3066/95/EK tanácsi rendelet [5] hatályon kívül helyezéséről szóló, 2000. december 22-i 2851/2000/EK tanácsi rendeletre és különösen annak 1. cikke (3) bekezdésére,
mivel:
(1) A legutóbb a 2072/2000/EK rendelettel [6] módosított 1898/97/EK bizottsági rendelet [7] meghatározza az Európa-megállapodásokban foglalt intézkedések sertéshúságazatban történő alkalmazásának szabályait. Ezt a 2290/2000/EK, a 2433/2000/EK, a 2434/2000/EK, a 2435/2000/EK és a 2851/2000/EK rendelet sertéshústermékekre vonatkozó rendelkezéseivel összhangban módosítani kell.
(2) Azoknak a behozatali vámoknak a visszafizetése, amelyeket az 1898/97/EK rendelet e rendelet hatálybalépése előtti formában létező I. mellékletének C., D. és E. részében felsorolt, 2000. július 1-jétől kezdődően felhasznált engedélyek alapján behozott termékekre vetettek ki, a legutóbb a 2787/2000/EK rendelettel [8] módosított, a Közösségi Vámkódex létrehozásáról szóló 2913/92/EGK rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet [9] 878-898. cikkének a hatálya alá tartozik.
(3) E rendelet rendelkezéseit 2000. július 1-jétől Bulgária, a Cseh Köztársaság, a Szlovák Köztársaság és Románia tekintetében a 2290/2000/EK, a 2433/2000/EK, a 2434/2000/EK és a 2435/2000/EK rendelettel párhuzamosan kell alkalmazni. E rendelet rendelkezéseit Lengyelország tekintetében 2001. január 1-jétől a 2851/2000/EK rendelettel párhuzamosan kell alkalmazni.
(4) A 2332/2000/EK bizottsági rendelet [10] meghatározza a 2001. január 1. és március 31. közötti időszakban a 1898/97/EK rendelet értelmében rendelkezésre álló mennyiségeket. Ezt az e rendelet mellékletében megadott új éves mennyiségeknek megfelelően módosítani kell.
(5) Az e rendeletben előírt intézkedések összhangban vannak a Sertéshúspiaci Irányítóbizottság véleményével,
ELFOGADTA EZT AZ RENDELETET:
1. cikk
A 1898/97/EK rendelet a következőképpen módosul:
1. A cím helyébe a következő szöveg lép:
"a 1727/2000/EK, a 2290/2000/EK, a 2433/2000/EK, a 2434/2000/EK, a 2435/2000/EK és a 2851/2000/EK tanácsi rendelet által érintett intézkedések sertéshúságazatra vonatkozó alkalmazási szabályainak megállapításáról és a 2698/93/EGK és a 1590/94/EK rendelet hatályon kívül helyezéséről."
2. Az 1. cikk első bekezdése helyébe a következő szöveg lép:
"az e rendelet I. mellékletében szereplő 1, 2, 3, 4, H1, 7, 8, 9, T1, T2, T3, S1, S2, B1, 15, 16 és 17 számú csoportba tartozó termékeknek a 1727/2000/EK, a 2290/2000/EK, a 2433/2000/EK, a 2434/2000/EK, a 2435/2000/EK és a 2851/2000/EK rendeletben megállapított intézkedések értelmében a Közösségbe irányuló minden behozatala behozatali engedély bemutatásához kötött."
3. Az I. melléklet B., C., D., E. és F. része helyébe e rendelet I. melléklete lép.
2. cikk
A 2332/2000/EK rendelet II. melléklete helyébe e rendelet II. melléklete lép.
3. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ezt a rendeletet 2000. július 1-jétől kell alkalmazni. A Lengyelországból származó termékek behozatalára az 1. és 2. cikket 2001. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. december 27-én.

Labels: 3
15
17
18